TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

6.számú

JEGYZŐKÖNYV

2010. május 27.
 NYÍLT ÜLÉS HATÁROZATAI
43/2010./V.27./kt.határozat:


- 2010.május 27-i ülés napirendjének elfogadása

44/2010./V.27./kt.határozat:


- Rendőrség 2009.évben végzett munkájáról szó-






   ló beszámoló elfogadása

Zárt ülésen:

45/2010./V.27./kt.határoza:


- Orsós Renáta Tikos, Iskola u.42.sz. alatti lakos






  részére átmeneti segély megállapítása

RENDELETEI

9/2010./V.27./sz.rendelet:


- A helyi adókról  szóló 15/2005./XI.23./sz. rende-






  let módosítása

6..sz. 

JEGYZŐKÖNYV

Készült: Készült: a Tikos Községi Önkormányzat Képviselő-testületének 2010 év  május   hó 27. napján 10.00 órakor a Községháza épületében (Tikos, Iskola u.16.) megtartott rendkívüli  nyilvános  üléséről.

Jelen vannak:  Kónya László polgármester



Bogdán Géza képviselő



Nagy Imre alpolgármester



Rajkai Istvánné képviselő



Vida Józsefné képviselő

Igazoltan távol van: Kiss Zoltán Aladárné képviselő
Tanácskozási joggal jelen van:   Török Csilla körjegyző

Meghívottként jelen vannak: Beck Péter rendőrszázados Rendőrőrs Balatonkeresztúr





Vízvári Krisztián rendőrtörzszászlós Rendőrs Balatonkeresztúr

Kónya László polgármester köszönti a megjelenteket, megállapítja, hogy a testület  rendkívüli nyilvános  ülése határozatképes, az ülést megnyitja.  Javaslatot tesz a tárgyalandó napirendi pontokra.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

43/2010./V.27./kt.határozat:

Tikos Község Önkormányzatának Képviselő-testülete a 2010.év május 27-én tartandó rendkívüli nyilvános ülésén az alábbi napirendet tárgyalja:
Napirend:

1.) Rendőrség Tikos községben 2009.évben végzett munkájáról szóló beszámoló

megtárgyalása

      Előadó: Beck Péter rendőrszázados Rendőrörs Balatonkeresztúr

2.) Helyi adókról szóló 15/2005./XI.23./sz. rendelet módosítása

     Előadó: Kónya László polgármester

      3,) Egyéb ügyek.

Határidő: azonnal

Felelős: Kónya László polgármester

1.)Napirend tárgyalása

Rendőrség Tikos  községben 2009.évben végzett munkájáról szóló beszámoló megtárgyalása

Előadó: Beck Péter rendőrszázados Rendőrörs Balatonkeresztúr

(Az írásos előterjesztés jelen jkv. mellékletét képezi.)

Beck Péter rendőrszázados:

Válaszol a képviselő-testület által feltett kérdésekre.

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

44/2010./V.27./kt.határozat:

Tikos Község Önkormányzatának Képviselő-testülete a Marcali Rendőrkapitányság Közrendvédelmi és Közlekedésrendészeti Osztály Balatonkeresztúr Rendőrőrs Tikos községben 2009.évben végzett munkájáról szóló beszámolójában foglaltakat megismerte, megtárgyalta, az elfogadja.
Határidő: azonnal

Felelős: Kónya László polgármester

2.) Napirend tárgyalása

Helyi adókról szóló 15/2005./XI.23./sz. rendelet módosítása

Előadó: Kónya László polgármester

(A rendelettervezet jelen jkv. mellékletét képezi.)

Kónya László:

A képviselő-testület a tavalyi év végén döntött arról, hogy új adónemként bevezeti a községben az építményadót, ugyanis a magánszemélyek kommunális adójával nem tudta megadóztatni a gazdálkodó szervezetek tulajdonában lévő ingatlantulajdont, valamint a kommunális adó helyet építményadót kötelesek fizetni azon magánszemélyek is, akik nem tikosi állandó lakosok, de a községben ingatlannal rendelkeznek.  A községben a lakosság részére alapellátást biztosító élelmiszerbolt is január 1-től kezdődően építményadó megfizetésére kötelezett. Az általa fizetendő éves adó a bevallott négyzetméter alapján 112.000.- Ft lenne évente az eddig fizetett 11.000.- Ft kommunális adó helyett.  Az élelmiszerboltot üzemeltető jelezte feléje, hogy is már gondolkodott rajta, hogy bezárja az üzletet, mert Fonyódról nem éri meg bejárni, és működtetni, vagy eladná ha esetleg lenne rá vevő, de most méginkább el kell gondolkodnia ezen, mivel a felmerülő költségeket már nem tudja kitermelni a bolt. A község lakosságát elég érzékenyen érintené, ha az élelmiszerbolt bezárásra kerülne, mert az egyetlen alapellátást biztosító hely is megszűnne a faluban, és a környező falvakba vagy a 20-25 km-re lévő városokba kellene eljárni vásárolni, ami anyagilag még jobban megterhelné az amúgy is szegény körülmények között élő lakosságot.  Javasolja a képviselő-testületnek, hogy állapítson meg a helyi adókról szóló rendeletében kedvezményt az alapellátást biztosító egység/ek részére. E kedvezményt javasolja  85 %-ban, azaz 680.- Ft/m2-ben megállapítani éves szinten, abban az esetben, ha ez kerülne megállapításra, akkor a fizetendő adó éves szinten 16.800.- Ft lenne, amely nem sokkal több, mint amennyi adót eddig fizetett.
A képviselő-testület tagjai a polgármester által szóban előterjesztetteket, és  a rendelettervezetben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Tikos Község Önkormányzata Képviselő-testületének
9/2010./V.27./sz. rendelete 
a 15/2003./XI.23./sz. rendelete a helyi adókról módosításáról

Tikos Községi Önkormányzat Képviselő-testülete a helyi adókról szóló 1990. évi C. törvény (a továbbiakban: Htv.) 1. § (1) bekezdésében és 6. §-ában kapott felhatalmazás alapján az alábbi rendeletet (továbbiakban: R) alkotja:
1.§.

A 15/2005./XI.23./sz. rendelet az alábbi alcímmel és 7/H.§.-al kiegészül :
“Adókedvezmény”

7/H.§.

a.) Adókedvezmény illeti meg a 7/G.§.(2) bekezdésében megállapított adó mértékéből 680.- Ft/m2/év mértékben a  vállalkozók tulajdonában álló alapellátást (élelmiszerárusítás céljára szolgáló épület) szolgáló adóköteles építményt.

b.) Az a.) pontban meghatározott kedvezményt igénybe vevő mindennemű változást köteles bejelenteni a változást követő év január 15.napjáig.

2.§.

(1) E rendelet 2010. év június hó 1.napján lép hatályba, rendelkézeit a hatálybalépéstől kell alkalmazni.
(2) A rendelet kihirdetéséről a körjegyző gondoskodik az SZMSZ meghatározottak szerint.

3.1. Egyéb ügyek

3.1. Zárt ülés elrendelése

A képviselő-testület egyhangúlag a továbbiakban tárgyalandó ügyre – jellege miatt – zárt ülést rendel el.

k.m.f.t.

Kónya László









Török Csilla

polgármester









körjegyző
